[{"text_idx": "#000003", "text": "Tamanna ilisimatuut marluk kalaallinut atassuserlugu misileqqikkusuppaat. Imaassimanerpa inuit inooriaasitoqaanni ikinguteeqqagut uumasuaqqat taakkuusimasut, akiuussutissarujussuarmik tunioraasarsimasut, pigiunnaarneriniuna issanngusalersut sapigaqartullu amerligaluttuinnartut, paasinarnerulissanerpa nassuiaatissartaa tassaniissimassappat?"}, {"text_idx": "#000006", "text": "Neriuutigivaat, toqqortaatini oqaluttuatoqqani nassaarumaarlutik inuit namminneq isaannik takullugu, oqaluttuanik inooriaaserisimasaannut tunngasunik:"}, {"text_idx": "#000009", "text": "Isummerneq, miluuffigisaminnut ilanngartuisunik uumasuaqqanillu, qanga inuunermi peqartoqarsimasinnaaneranik isummiussivugut, Ikinngutitoqqanik taaguuserlugit. Taamannallu isummiussineq takkuppoq, piffissami aaliangersimasumi malugineqariataarmat, nunani siuarsimasorujussuarni sapigallit amerlipilooriataarsimasut. Meeqqat pillugit ilisimatusaatit ersersippaat, meeqqanut nunaannarmiut uumasuutilinni nunalerisukkormiuni peroriartortut, kukiisa atai ippattartut, illoqarfimmiunut sanilliullutik, sapigaqalernermik, issanngusalernermik, eksemeqalernermillu nalaataqartarnerat annikinnerusoq. Taakkulu paasisat kingunerisaannik ilisimatusarnikkut, takorluuisitsivoq, inuit aalaakkaasumik akiuussutissaqarluassagunik uumasuaqqat pisariaqartissimassagaat. Ullumikkut tassuunartaatigut paasisimasagut annertusinikuupput, uumasuaqqat pisariaqartikkigut, inuup peqqissusaanut peqqiillisarneranullu, ilaalluinnarmata."}, {"text_idx": "#000010", "text": "Miluuffigisaminnunguku ilanngartuisut Ikinngutitoqqagut, akiuussutissatsinnut sakkortuumik kalluaallutik sunniuteqaqataasartuugamik. Miluuffigisaminnut ilanngartuisut ilaat, timitsinniileraangata akiuussutissarput imminut aaqqissortarpoq. Sapigaqalernermi ilisarnaataasarpoq akiuussutissatigut aallaamasoorujussualertarneq, timitta ulorianaateqanngeqqinnaanik akiuerujussualertarnera."}, {"text_idx": "#000012", "text": "Kalaallit nerisartagatoqaat soorlu qilalukkap inalugai tuttup aqajarua aqajarormiuilu tamakkoqqissaajupput annertuumik uumasuaranitsitsisartut. Aviaja L. Hauptmannip Inge Seidingillu oqaasii malillugit Kalaallit Nunaata avannaani, qilalukkap inalugartortarneq suli naliginnaavoq tuttulli aqajaruanik nerisaqartarneq akuttunerulluni. Mikrobiologeq ima oqarpoq:"}, {"text_idx": "#000014", "text": "Taava imaassimanerluni, qilalukkap inalugaa tuttullu aqajarua, mamartorsuit arajutsisat? Aviaja L. Hauptmann ima misigisalikkersaarpoq:"}, {"text_idx": "#000015", "text": "\u201dIngammik qilalukkap inalugaa oqaluttuariuminaatsippara. Inalua ulikkaanni, iluatungaa kukkarnaamut niporruttaartumut eqqaanarpoq \u2013 kisiannili soorunami kukkarnaajunani! Mamaa sakkortuvoq soorlu immap uumasuisut miluumasorsunnilluni, aassunnilluni saviminersunniuteqarlunilu. Allamut assersuukkuminaappoq. Mamassusaa, uannoortuunngilaq \u2013 uannut kitaamiut nereriaasaannik sungiusimasalimmut naleqqiullugu, sakkortuallaarluni.\u201d"}, {"text_idx": "#000017", "text": "\u201dKalaallit nerisassatigut piorsarsimassusaaniittunik pingaarutilinnik nukittuutigisinnaasatsinnik qarsupitaqariaannaavugut, kitaamiut nerisassat tungaatigut isiginnittariaaseq parnaarlugu nerisassat tungaatigut sammisaqarnitsinni, aallaavigiuaannarniarutsigu. Assersuutitut taasinnaavarput, siornatigut kalaallit nerisassaataannik ilisimatusaateqartoqaraangat nerisassat mikiarsertakkat ilisimatusaatigineqartarlutik, nerisassap inuussutissartaata timimut, tarnimut inuiaqatigiillu peqqissuunissaatigut sunniutai isiginiarneqaratik. Uffa massa inuiaqatigiiit peqqissuunissamikkut ajornartorsiutaat soorlu ass. sukkortuuneq, nerisassapalaanik avataaniik tikisitatsinnik peqqutilimmik pisalersut, peqqutaa uagut nammineerluta nerisassaatitoqqatsinneerani.\u201d"}, {"text_idx": "#000019", "text": "\u201dIlisimatusarnitsinni allaaserinninnitsinni sammisarput ilapittuutinnguinnarpoq piffissamut, Kalaallit Nunatsinni annaanikuusaraluatsinnut uterfeqaqqissinnaalernitta nalaanut. Naleqassutsimut tapertaliunneqarsinnaalluarpoq, Kalaallit Nunanni siunissatsinni immitsinnut qiviarniarnitta tungaatigut, qallunaanik nunasiaataasimanerinnaarmiikkunnaarluta annertunerujussuakkut allatigut immitsinnut nassaarisinnaanngorsinnaasugut. Isumaqarpugut tikkuusseqataasinnaalluta, peqqissuunissamut paasinnittariaaserput sangutillugu, annaanikuusatsinnik aallerluta sanilliussisalertariaqartugut\u2013 nassaareqqissinnaajumaarigullu pigeqqilerlugit.\u201d"}]